Ny datalovgivning

25. maj 2018 er en dato, som de fleste virksomheder og myndigheder skeler til med en vis portion frygt. Mange har travlt med at blive klar til at overholde den nye databeskyttelseslov, som bunder i en fælleseuropæisk forordning (GDPR), og it-konsulent- og advokatbranchen har derfor kronede dage.

Populært sagt tvinger den nye lov alle til at tage databeskyttelse alvorligt. Både firmaer og myndigheder risikerer milliondyre bøder, hvis loven negligeres. Under den nugældende persondatalov har bøderne til firmaer for datasjusk ligget på 5.000-25.000 kroner, mens myndigheder ikke kan straffes med andet end kritik og påbud.

Mange virksomheder og alle myndigheder påkræves i fremtiden også at udpege en egentlig databeskyttelsesansvarlig.

Vis mere